Agnė Sereikaitė

Agnė Sereikaitė (g. 1994 m. spalio 19 d. Vilniuje) – Lietuvos greitojo čiuožimo trumpuoju taku (šorttreko) čiuožėja.

Biografija 
Sportuot pradėjo 2004 m. Vilniuje. Buvę treneriai – Antanas Vilčinskas ir Virginija Vilčinskaitė-Ogulevičienė, Jarmil Hruza, Miroslav Boiadjiev, Evita Krievane, Stuart Horsepool.

2014 m. žiemos olimpinėse žaidynėse Sereikaitė tapo pirmąja Lietuvos atstove greitojo čiuožimo trumpuoju taku olimpiniu žaidynių istorijoje. 500 m rungtyje Sereikaitė savo čiuožime liko trečia ir į kitą etapą nepateko. Tuomet ji teigė, jog pati padarė klaidą posūkyje. Bendroje įskaitoje sportininkė liko 24-a. 1000 m rungtyje sportininkė buvo diskvalifikuota ir liko be galutinės vietos. 1500 m distancijos atkrentamosiose varžybose Sereikaitė užėmė 3-ią vietą ir pateko į kitą etapą bei pagerino asmeninį rekordą. Pusfinalyje Sereikaitė dar kartą pagerino asmeninį rekordą, bet į finalą nepateko ir galutinėje įskaitoje liko 16-a. Išrinkta nešti Lietuvos vėliavą olimpiados uždarymo ceremonijoje.

2015 m. sausį Europos greitojo čiuožimo trumpuoju taku čempionate iškovojo bronzos medalį 1000 m nuotolyje ir tapo pirmąja Lietuvos čiuožėja laimėjusia medalį tokio rango varžybose.

2018 m. spalį pranešė apie sportinės karjeros pabaigą.

Pasiekimai

Šaltiniai 

 sportresult.com

Lietuvos čiuožėjai trumpuoju taku
Lietuvos olimpiečiai